Diari Oficial de la Generalitat Valenciana


Sumari del DOGV 8656, del 15-10-2019 (2019/9746)

Extracte de Resolució de la Vicepresidència Segona i Conselleria d'Habitatge i Arquitectura Bioclimàtica, per la qual es modifica la Resolució de 21 de març de 2019, de la Conselleria d'Habitatge, Obres Públiques i Vertebració del Territori, per la qual es convoquen per a l'exercici 2019 les ajudes del Programa de foment de la regeneració i renovació urbana i rural del Pla estatal d'habitatge 2018-2021.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8656

Data del DOGV
:   15-10-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/9746


Data del document
:   08-10-2019

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Extracte

Anàlisi jurídica

 Descriptors 

:   * Vicepresidència Segona i Conselleria d'Habitatge i Arquitectura Bioclimàtica
    * ajuda pública

Extracte de Resolució de la Vicepresidència Segona i Conselleria d'Habitatge i Arquitectura Bioclimàtica, per la qual es modifica la Resolució de 21 de març de 2019, de la Conselleria d'Habitatge, Obres Públiques i Vertebració del Territori, per la qual es convoquen per a l'exercici 2019 les ajudes del Programa de foment de la regeneració i renovació urbana i rural del Pla estatal d'habitatge 2018-2021. [2019/9746]  
  
  
BDNS (identif.): 442981.  
De conformitat amb el que es preveu en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades Nacional de Subvencions.  
http://www.pap.minhap.gob.es/bdnstrans  
  
Primer. Objecte  
Modificar l'apartat segon de la Resolució de 21 de març de 2019, de la Conselleria d'Habitatge, Obres Públiques i Vertebració del Territori, per la qual es convoquen per a l'exercici 2019 les ajudes del Programa de foment de la regeneració i renovació urbana i rural del Pla estatal d'habitatge 2018-2021, que queda redactada en el seu apartat segon com segueix:  
«Segon. Finançament de les ajudes  
1. El finançament de les ajudes regulades en la present ordre es farà amb càrrec al capítol VII i a l'aplicació pressupostària 22.23.36.037.59.5 de la línia S8287000, ?Pla estatal d'habitatge 2018-2021?, dels pressupostos de la Generalitat per a 2019, amb l'aportació condicionada de la Generalitat i la del Ministeri de Foment d'aquesta línia.  
2. La quantia total màxima de les ajudes per a concedir en l'exercici 2019 serà inicialment de 6.000.000,00 d'euros, dels quals correspondran 5.000.000,00 d'euros a l'aportació del Ministeri de Foment i 1.000.000,00 d'euros a l'aportació de la Generalitat Valenciana. Aquest import s'estima segons la disponibilitat pressupostària de la línia S8287000 i la distribució estimativa entre els programes del Pla estatal 2018-2021, finançats dins de la mateixa línia. Les ajudes tindran caràcter de despesa plurianual segons la distribució següent.  
  
Anualitat % Ministeri de Foment Generalitat  
2019 10 430.485,00 € 150.000,00 €  
2020 12 261.771,00 € 100.000,00 €  
2021 25 1.250.000,00 € 250.000,00 €  
2022 25 1.250.000,00 € 250.000,00 €  
2023 25 1.250.000,00 € 250.000,00 €  
 100 5.000.000,00 € 1.000.000,00 €  
  
  
No obstant això, si es compleix algun dels supòsits previstos en l'article 58 del Reglament de la Llei 38/2003, de 17 de novembre, general de subvencions, l'import global de la convocatòria es podrà augmentar o disminuir mitjançant una resolució del vicepresident segon i conseller d'Habitatge i Arquitectura Bioclimàtica. Aquesta resolució es publicarà en el Diari Oficial de la Generalitat Valenciana abans de la resolució de concessió de les ajudes.  
3. L'efectivitat de la quantia addicional a la qual es refereix l'apartat 2 queda condicionada a la disponibilitat efectiva del crèdit en un moment anterior a la resolució de la concessió de les subvencions.»  
  
Segon. Entrada en vigor  
La present resolució entrarà en vigor l'endemà de ser publicada en el Diari Oficial de la Generalitat Valenciana.  
  
València, 8 d'octubre de 2019.- El vicepresident segon i conseller d'Habitatge i Arquitectura Bioclimàtica: Rubén Martínez Dalmau.